cyanic-selkie/wikianc huggingface dataset:
অস্ট্রিড লিনগ্রেন
প্রারম্ভিক জীবন
বিদ্যালয়ের শিক্ষাজীবন শেষ করে তিনি স্থানীয় একটি সংবাদপত্রে কাজ শুরু করেন। পত্রিকার প্রধান সম্পাদকের সাথে তার সম্পর্ক ছিল কিন্তু উক্ত সম্পাদক বিবাহিত ছিলেন। পরবর্তীতে লিনগ্রেন গর্ভবতী হওয়ার পর তাকে বিয়ের প্রস্তাব দিলেও তিনি তা নাকচ করে দিয়ে স্টকহোমে স্থানান্তর হন। পরবর্তী লারস নামে কোপেনহেগেনে তিনি এক পুত্র সন্তানের মা হন এবং তাকেদত্তক দেন। পরবর্তীতে তিনি তার সন্তানকে তার পিতামাতার কাছে নিয়ে আসেন এবং তিনি নিজের তার দায়িত্বভার গ্রহণ করেন। ১৯৩২ সালে তিনি স্টুর লিনগেনের সাথে বিবাহ বন্ধনে আবদ্ধ হন।
১৯৩৪ সালে তিনি দ্বিতীয় সন্তান জন্মদান করেন। পিপি লঙস্টোকিং চরিত্রটি তিনি তার সন্তানকে ঘুম পাড়ানোর জন্য বানিয়ে গল্প করার জন্য তৈরি করেন। ১৯৪১ সালে তারাডালাগাটানের একটি ভবনে স্থায়ীভাবে চলে আসেন এবং ২০০২ সালের ২৮ জানুয়ারি তার মৃত্যুর পূর্ব পর্যন্ত তিনি এখানেই ছিলেন। তার শেষকৃত্য অনুষ্ঠানে রাজা কার্ল XVI গোস্তভ ও তার রানী সিলভিয়া উপস্থিত ছিলেন। এছাড়াও রাজকীয় পরিবারের অনেক সদস্যসহ প্রধানমন্ত্রী গোরানপারসন উপস্থিত ছিলেন।
পদার্থবিজ্ঞানে নারী
পদার্থ বিজ্ঞানে নারীদের অবদান গবেষণা, নিবন্ধ ও গ্রন্থ প্রকাশনার মধ্যে ব্যাপ্ত। তিনজন নারী নোবেল পুরস্কারও বিজয় করেন।
নোবেল বিজয়ী
তিনজন মহিলা পদার্থবিজ্ঞানে নোবেল পুরস্কার জিতেছেন, যা ১৯০১ সাল থেকে রয়্যাল সুইডিশ একাডেমি অব সায়েন্সেস দ্বারা প্রদান করা হয়। প্যারি কুরি এবং হেনরি বেকেরেলের সাথে ১৯০৩ সালে পুরস্কার প্রাপ্ত প্রথম মহিলা ছিলেন মেরি কুরি - তিনি একমাত্র মহিলা হিসেবে বিবেচিত হন যিনি দুটি নোবেল পুরস্কার পেয়েছিলেন (দ্বিতীয় পুরস্কারটি রসায়নে ১৯১১ সালের নোবেল পুরস্কার)। মারিয়া গোয়েপার্ট-মেয়ার ১৯৬৩ সালে দ্বিতীয় নারী হিসেবে পুরস্কার জিতেছিলেন, পারমাণবিক ভূত্বকের গঠন বোঝার জন্য তার অবদানের জন্য। ডোনা স্ট্রিকল্যান্ড আল্ট্রা-শর্ট, হাই-ইনটেনসিটি লাইট ডাল নিয়ে কাজ করার জন্য ২০১৮ সালে নোবেল পুরস্কার জিতেছিলেন, যা তিনি ৮০-এর দশকে জেরার্ড মোরোর সাথে পড়াশোনা শুরু করেছিলেন।
জন ডাল্টন
জন ডাল্টন (৬ সেপ্টেম্বর ১৭৬৬ - ২৭ জুলাই ১৮৪৪) হলেন একজন ইংরেজ রসায়নবিদ, স্কুলশিক্ষক, আবহাওয়া বিজ্ঞানী ও পদার্থবিদ। তিনি তার "পারমাণবিক তত্ত্ব"(Atomic Theory) এবং "বর্ণান্ধতা" (Colour Blindness) বিষয়ে কাজের জন্য খ্যাতি অর্জন করেছেন।
বাল্যকাল
ইংল্যান্ডের ঈগলসফিল্ড নামক স্থানে এক 'কোয়কার' পরিবারে জন্মগ্রহণ করেন জন ডাল্টন। ১৫ বছর বয়সে তিনি তার বড় ভাই জনাথনের সাথে, কেন্দালে অবস্থিত এক বিদ্যালয় পরিচালনার কাজে নিয়োজিত ছিলেন। ১৭৯৩ সালে তিনি ম্যানচেস্টারে চলে যান এবং সেখান এক অন্ধ দার্শনিকের থেকে বিজ্ঞান সংক্রান্ত সকল জ্ঞান অর্জন করেন। ডাল্টন তারপর গণিত এবং দর্শণের শিক্ষক হিসেবে 'নিউ কলেজ'-এ কাজ শুরু করেন।
মৃত্যু
১৮৩৭ সালে, ডাল্টনের একটি মাইনর স্ট্রোক হয়। এবং ১৮৩৮ সালে দ্বিতীয়বার তার স্ট্রোক হয় এবং তিনি বাকশক্তি হারান। যদিও তিনি কাজ-কর্ম চালিয়ে যেতে পারতেন। ১৮৪৪ সালের মে মাসে, তার আরেকটি স্ট্রোক হয়। ১৮৪৪ সালের ২৬ জুলাইয়ে, তার হাঁত কাঁপতে থাকে। এবং ২৭ জুলাই, ১৮৪৪ সালে, ম্যানচেস্টারে, ডাল্টন তার বিছানা থেকে পরে যান এবং তার সহকারী তা প্রত্যক্ষ করেন এবং ডাল্টনকে মৃত হিসেবে দেখতে পান।
রুহানিকা ধবন
রুহানিকা ধবন (জন্ম: ২৫শে সেপ্টেম্বর ২০০৭) হলেন একজন ভারতীয় টেলিভিশন শিশু অভিনেত্রী। তিনি ২০১২ সালে জি টিভিতে প্রচারিত মিসেস কৌশিক কি পাঁচ বাহুয়ে নামক টেলিভিশন ধারাবাহিকে অভিনয় করার মাধ্যমে অভিনয় জগতে পদার্পণ করেছেন। তারপরে তিনি স্টার প্লাসে প্রচারিত টেলিভিশন ধারাবাহিক ইয়ে হ্যায় মহাবাতে-এ রুহী ও পিহু চরিত্রে অভিনয় করার মাধ্যমে ব্যাপক জনপ্রিয়তা অর্জন করেছিলেন। এই ধারাবাহিকে তার অভিনয়ের জন্য তিনি জনপ্রিয় শিশু অভিনেত্রী বিভাগে ইন্ডিয়ান টেলি অ্যাওয়ার্ড -সহ বেশ কয়েকটি পুরস্কার লাভ করেছিলেন।
২০১৪ সালের জানুয়ারি মাসে, রুহানিকা বলিউড ছবি জয় হো-এর একটি বিশেষ চরিত্রে অভিনয় করেছিলেন। ২০১৫ সালের ফেব্রুয়ারি মাসে, তিনি ২০১৬ সালে মুক্তিপ্রাপ্ত সানি দেওল অভিনীত অ্যাকশন নাট্য চলচ্চিত্র ঘায়েল ওয়ান্স অ্যাগেইন-এ অভিনয় করার প্রস্তাব পেয়েছিলেন, যা তিনি গ্রহণ করেছিলেন।
পেশা
রুহানিকা ধবন ২০০৭ সালের ২৫শে সেপ্টেম্বর তারিখে ভারতের দিল্লিতে জন্মগ্রহণ করেছেব।  তিনি আইজিএসসি স্কুল হতে পড়াশোনা করেছেন।  তিনি বর্তমানে মুম্বইয়ে বসবাস করেন। ২০১৪ সালের জানুয়ারি মাসে, তিনি হিন্দি ও ইংরেজি ভাষার পাশাপাশি পাঞ্জাবি ভাষায় কথা বলতে পারেন।
রুহানিকা ধবন ২০১২ সালে জি টিভিতে প্রচারিত টেলিভিশন ধারাবাহিক মিসেস কৌশিক কি পাঁচ বাহুয়ে-এ অভিনয়ের মধ্য দিয়ে তার কর্মজীবন শুরু করেছেন, এই ধারাবাহিকে তিনি আশি চরিত্রে অভিনয় করেছিলেন। পরে তিনি স্টার প্লাসে প্রচারিত একতা কাপুরের রোমান্টিক নাট্য ইয়ে হ্যায় মহাবাতে-এ একটি কেন্দ্রীয় চরিত্রে অভিনয় করেছিলেন। তিনি এই ধারাবাহিকে দিব্যঙ্কা ত্রিপাঠি এবং করণ প্যাটেলের মতো অভিনয়শিল্পীদের সাথে কাজ করেছেন। এই ধারাবাহিকে তার দ্বারা অভিনীত রুহী চরিত্রটি দর্শকের কাছে বেশ জনপ্রিয় হয়ে উঠেছিল। এই ধারাবাহিকটি মঞ্জু কাপুরের উপন্যাস কাস্টোডি অবলম্বনে নির্মিত। এই ধারাবাহিকটি তামিলীয় ইশিতা (দিব্যঙ্কা ত্রিপাঠি দ্বারা অভিনীত) এবং তার পাঞ্জাবী স্বামী রমন (করণ প্যাটেল দ্বারা অভিনীত)-কে আবর্তন করে গঠিত। ইশিতা রমনকে বিয়ে করে এবং রমনের কন্যা রুহীর সাথে মানসিকভাবে জড়িয়ে যায়। এই ধারাবাহিকে তার অভিনয়ের জন্য তিনি ২০১৪ সালের "জনপ্রিয় শিশু অভিনেত্রী" হিসেবে জন্য ইন্ডিয়ান টেলি অ্যাওয়ার্ড লাভ করেছিলেন।
তিনি একটি ফ্যাশন অনুষ্ঠানের মূল মডেল হিসাবে র‌্যাম্প হেঁটেছেন, উক্ত অনুষ্ঠানে তিনি বার্বির পোশাকে উপস্থিত হয়েছিলেন। উক্ত অনুষ্ঠানটি ২০১৪ সালের আগস্ট মাসে অনুষ্ঠিত হয়েছিল ২০১৪ সালের ২২শে নভেম্বর তারিখে, তিনি কে-৯ প্রোডাকশনের জনপ্রিয় কৌতুক অনুষ্ঠান কমেডি নাইটস উইথ কপিল-এ একজন অতিথি হিসাবে উপস্থিত হয়েছিলেন।
জৈন্তাপুর থানা
জৈন্তাপুর থানা বাংলাদেশের সিলেট জেলার অন্তর্গত জৈন্তাপুর উপজেলার একটি থানা।
প্রতিষ্ঠাকাল
১৯৬০ সালে নিজপাট ও দরবস্ত ইউনিয়ন নিয়ে জৈন্তাপুর থানা প্রতিষ্ঠিত হয়।
প্রশাসনিক এলাকাসমূহ
জৈন্তাপুর উপজেলার ৬টি ইউনিয়নের প্রশাসনিক কার্যক্রম জৈন্তাপুর থানার আওতাধীন।
সাধারণ চিকিৎসক
চিকিৎসা পেশায়, একজন সাধারণ চিকিৎসক বা অবিশেষজ্ঞ চিকিৎসক (ইংরেজিতে জেনারেল প্র্যাকটিশনার বা সংক্ষেপে জিপি) বলতে এমন একজন চিকিৎসককে বোজাহয় যিনি প্রকট এবং দীর্ঘস্থায়ী রোগের চিকিৎসা করেন এবং সমস্ত বয়সের রোগীদের রোগপ্রতিরোধমূলক সেবা এবং স্বাস্থ্যশিক্ষা প্রদান করেন। সাধারণ চিকিৎসকদের দায়িত্বগুলি ঔষধের নির্দিষ্ট ক্ষেত্রগুলিতে সীমাবদ্ধ নয়, এবং একাধিক স্বাস্থ্য সমস্যায় ভোগা ব্যক্তিদের চিকিৎসা করার ক্ষেত্রে তাদের বিশেষ দক্ষতা রয়েছে। তারা রোগীদের জটিলতার স্তরে চিকিৎসা করার জন্য প্রশিক্ষিত হয় যা দেশগুলির মধ্যে পরিবর্তিত হয়। "প্রাথমিক যত্ন চিকিত্সক" শব্দটি সাধারণত মার্কিন যুক্তরাষ্ট্রে ব্যবহৃত হয়। ভারতের মতো এশিয়ার দেশগুলিতে, এই শব্দটি প্রধানত মেডিকেল অফিসার, রেজিস্টার্ড মেডিকেল প্র্যাকটিশনার ইত্যাদি দ্বারা প্রতিস্থাপিত হয়েছে।
সাধারণ অনুশীলনের একটি মূল উপাদান হ'ল ধারাবাহিকতা যা বিভিন্ন অসুস্থতার পর্বগুলি সেতু করে। একজন জেনারেল প্র্যাকটিশনারের সাথে বৃহত্তর ধারাবাহিকতা ঘন্টার বাইরে পরিষেবা এবং তীব্র হাসপাতালে ভর্তির প্রয়োজনীয়তা হ্রাস করতে দেখানো হয়েছে। একই জেনারেল প্র্যাকটিশনার দ্বারা ক্রমাগত যত্ন মৃত্যুর হার হ্রাস করতে দেখা গেছে।
জিপির ভূমিকা দেশগুলির মধ্যে (বা এমনকি) ব্যাপকভাবে পরিবর্তিত হতে পারে। উন্নত দেশগুলির শহুরে অঞ্চলে, তাদের ভূমিকা সংকীর্ণ হয় এবং দীর্ঘস্থায়ী স্বাস্থ্য সমস্যার যত্নের দিকে মনোনিবেশ করে; তীব্র অ-প্রাণঘাতী রোগের চিকিত্সা; গুরুতর রোগে আক্রান্ত রোগীদের প্রাথমিক সনাক্তকরণ এবং বিশেষ যত্নের জন্য রেফারেল; এবং স্বাস্থ্য শিক্ষা এবং টিকাদান সহ প্রতিরোধমূলক যত্ন। এদিকে, উন্নত দেশের গ্রামাঞ্চলে বা উন্নয়নশীল দেশগুলিতে, একজন জিপি নিয়মিতভাবে প্রাক-হাসপাতালের জরুরি যত্ন, শিশুদের প্রসব, কমিউনিটি হাসপাতালের যত্ন এবং স্বল্প-জটিল অস্ত্রোপচার পদ্ধতি সম্পাদনের সাথে জড়িত থাকতে পারে। কিছু স্বাস্থ্যসেবা ব্যবস্থায় জিপিরা প্রাথমিক যত্ন কেন্দ্রগুলিতে কাজ করে যেখানে তারা স্বাস্থ্যসেবা দলে কেন্দ্রীয় ভূমিকা পালন করে, অন্য ক্ষেত্রে জিপিরা একমাত্র অনুশীলনকারী হিসাবে কাজ করে।
জেনারেল প্র্যাকটিশনার বা জিপি শব্দটি যুক্তরাজ্য, আয়ারল্যান্ড প্রজাতন্ত্র, অস্ট্রেলিয়া, কানাডা, সিঙ্গাপুর, দক্ষিণ আফ্রিকা, নিউজিল্যান্ড এবং অন্যান্য অনেক কমনওয়েলথ দেশে প্রচলিত। এই দেশগুলিতে, "চিকিত্সক" শব্দটি মূলত কিছু অন্যান্য ধরণের চিকিত্সা বিশেষজ্ঞদের জন্য সংরক্ষিত, বিশেষত অভ্যন্তরীণ মেডিসিনে। যদিও এই দেশগুলিতে, জিপি শব্দটির একটি স্পষ্টভাবে সংজ্ঞায়িত অর্থ রয়েছে, উত্তর আমেরিকায় শব্দটি কিছুটা অস্পষ্ট হয়ে উঠেছে এবং কখনও কখনও নীচে বর্ণিত হিসাবে পারিবারিক ডাক্তার বা প্রাথমিক যত্ন চিকিত্সক শব্দগুলির সমার্থক।
ঐতিহাসিকভাবে, জিপির ভূমিকা একসময় কমিউনিটিতে কর্মরত মেডিকেল স্কুল থেকে যোগ্যতাসম্পন্ন যে কোনও ডাক্তার দ্বারা সম্পাদিত হত। যাইহোক, ১৯৫০ এর দশক থেকে, সাধারণ অনুশীলন তার নিজস্ব অধিকারে একটি বিশেষত্ব হয়ে উঠেছে, প্রতিটি দেশের নির্দিষ্ট প্রশিক্ষণের প্রয়োজনীয়তা রয়েছে। ১৯৭৮ সালের আলমা আতা ঘোষণা প্রাথমিক যত্ন এবং সাধারণ অনুশীলনের বুদ্ধিবৃত্তিক ভিত্তি স্থাপন করে।
ব্রাইনের তড়িৎবিশ্লেষণ
ক্লোর‍্যালক্যালি পদ্ধতি (ক্লোর-এলক্যালি) হচ্ছে সোডিয়াম ক্লোরাইডের তড়িৎবিশ্লেষণের জন্য ব্যবহৃত একটি রাসায়নিক পদ্ধতি। শিল্প কারাখানায় বহুল ব্যবহৃত রাসায়নিক সোডিয়াম হাইড্রোক্সাইড (কস্টিক সোডা) এবং ক্লোরিন গ্যাস উৎপাদনে এই পদ্ধতি ব্যবহার করা হয়। ১৯৮৭ সালে এই পদ্ধতি ব্যবহার করে ৩৫ মিলিয়ন টন ক্লোরিন গ্যাস উৎপাদন করা হয়।
সাধারনত এই পদ্ধতি সোডিয়াম ক্লোরাইডের জলীয় দ্রবন ব্রাইনের উপর পরিচালিত করা হয় এবং ফলশ্রুতিতে সোডিয়াম হাইড্রোক্সাইড, হাইড্রোজেন এবং ক্লোরিন গ্যাস উৎপন্ন হয়। সোডিয়াম ক্লোরাইডের এর বদলে ক্যালসিয়াম ক্লোরাইড বা পটাশিয়াম ক্লোরাউড ব্যবহার করলে ক্যালসিয়াম বা পটাশিয়ামের হাইড্রোক্সাইড উৎপন্ন হবে।
এই পদ্ধতিতে বিপুল পরিমানে শক্তি খরচ হয়। উদাহরণ হিসেবে বলা যায় ১৯৮৫ সালে পশ্চিম জার্মানীতে ৪ বিলিয়ন kWh এর বেশি শক্তি ব্যবহার করা হয়েছে। এই পদ্ধতি সম সংখ্যক মোলার ক্লোরিন গ্যাস এবং সোডিয়াম হাইড্রোক্সাইড উৎপন্ন করে। ক্লোরিন গ্যাস বিষাক্ত। এই গ্যাসকে বাতাসে ছেড়ে দেয়ার উপায় নেই। সেজন্য ক্লোরিন গ্যাস ব্যবহারের উপযুক্ত পথ খুঁজে নিতে হয়।
পদ্ধতিসমূহ
তিনটি উৎপাদন পদ্ধতি ব্যবহার করা হয়। মার্কারি-সেল পদ্ধতিতে ক্লোরিন মুক্ত সোডিয়াম হাইড্রোক্সাইড উৎপন্ন হয় কিন্তু টন টন মার্কারি ব্যবহারের ফলে পরিবেশগত সমস্যা দেখা দেয়। সাধারণ পদ্ধতিতে প্রতিবছর কয়েকশত পাউন্ড মার্কারি বাতাসে মিশে যায়। অন্যদিকে মার্কারি সেলে উৎপাদিত ক্লোরিন এবং কস্টিক সডার সাথে সামান্য পরিমানে মার্কারি মিশে থাকে। বর্তমানে কস্টিক সোডা উৎপাদনে মেমব্রেন সেল পদ্ধতি বহুল ব্যবহৃত হচ্ছে।
মেমব্রেন সেল
মেমব্রেন সেলে সোডিয়াম হাইড্রোক্সাইড উৎপাদনের জন্য সোডিয়াম ক্লোরাইডের জলীয় দ্রবনকে তড়িৎ বিশ্লেষণ করা হয়।
ব্রাইনের সম্পৃক্ত দ্রবণকে একটি প্রকোষ্ঠে প্রেরণ করা হয় যেখানে ক্লোরাইড আয়ন এনোডে জারিত হয়, ইলেকট্রন হারিয়ে ক্লোরিন গ্যাস তৈরী করেঃ
ক্যাথোডে পানি থেকে উৎপন্ন ধনাত্বক হাইড্রোজেন আয়ন হাইড্রোজেন গ্যাস এবং হাইড্রোক্সাইড আয়ন উৎপন্ন করেঃ
মেমব্রেন সেলের মেমব্রেনটি আয়ন ভেদী এজন্য একে আয়ন-এক্সচেঞ্জ মেমব্রেন বলে। এই মেমব্রেন সোডিয়াম আয়নকে (Na+) অপরপার্শ্বে যেতে দেয় যেখানে হাইড্রোক্সাইড আয়নের সাথে বিক্রিয়া করে কস্টিক সোডা (NaOH) প্রস্তুত করে। ব্রাইনের তড়িৎবিশ্লেষণের সামগ্রিক বিক্রিয়াটি নিম্নরূপঃ
ক্লোরিন এবং হাইড্রোজেন আয়নকে আলাদা রাখতেই মেমব্রেন সেল ব্যবহার করা হয়। কারণ ক্লোরিন এবং হাইড্রোজেন আয়ন পরষ্পরের সংস্পর্ষে এলে ক্লোরাইড এবং হাইপোক্লোরাইট আয়ন গঠন করেঃ
60 °C এর বেশি তাপমাত্রায় ক্লোরেট গঠন করেঃ
মেমব্রেন সেলে এনোড এবং ক্যাথোড আয়নভেদী মেমব্রেন দ্বারা আলাদা করা থাকে। এই পুরো প্রক্রিয়াকে একত্রে ইলেকট্রোলাইজার বলে। একটি ইলেকটোলাইজারে একাধিক সেল থাকে। সেক্ষেত্রে এনোড এবং ক্যাথোডের সমন্বয়ে বাইপোলার ফ্রেম ব্যবহার করা হয়। দুটি ফ্রেমের মাঝে মেমব্রেনকে স্থাপন করা হয়। স্যাচুরেটেড ব্রাইন (সোডিয়াম ক্লোরাইডের সম্পৃক্ত দ্রবণ) এনোড অংশে এসিড সহ প্রবেশ করানো হয়। একে এনোলাইট বলা হয়। DC কারেন্ট রেক্টিফায়ারের মাধ্যমে ইলেকট্রোলাইজারের মাধ্যমে পরিচালিত করা হয়। NaCl এর উপাদানে ভেঙে যায়। কিন্তু মেমব্রেন শুধু মাত্র Na+ আয়নকে অপরপার্শ্বে যেতে দেয়। সেখানে উৎপন্ন হাইড্রোক্সাইড আয়নের সাথে মিলিত হয়ে কস্টিক সোডা উৎপন্ন করে। এনোডে ক্লোরাইড আয়ন জারিত হয়ে ক্লোরিন গ্যাস গঠন করে এবং ক্যাথোডে হাইড্রোজেন গ্যাস গঠিত হয়। উৎপন্ন হাইড্রোজেন এবং ক্লোরিন গ্যাসকে উচ্চতাপে হাইড্রোক্লোরিক এসিড গঠন করে। ক্লোরিণ গ্যাসকে তরলীকরণ করে সিলিন্ডারে করে বাজারজাত করা হয়।
মেমব্রেন সেল পদ্ধতিতে পরিবেশ দূষণের মাত্রা অপেক্ষাকৃত কম বলে বাংলাদেশ, জাপানসহ বিশ্বের বিভিন্ন দেশে এই পদ্ধতিতে কস্টিক সোডা উৎপাদন করা হয়।
ডায়াফ্রাম সেল
ডায়াফ্রেম সেল পদ্ধতিতে দুই প্রকোষ্ঠকে একটি ভেদ্য ডায়াফ্রাম যা দ্বারা আলাদা করা হয়। ডায়াফ্রাম সাধারনত এসবেস্টস দিয়ে তৈরী করা হয়। ব্রাইন এনোড কম্পার্টমেন্টে প্রবেশ করানো হয় এবং এখান থেকে ক্যাথোড কম্পার্টমেন্টে প্রবাহিত হয়। মেমব্রেন সেলের মত এনোডে ক্লোরাইড আয়ন জারিত হয়ে ক্লোরিন তৈরী করে, পানি ভেঙে কস্টিক সোডা ও হাইড্রোজেন তৈরী করে। ডায়াফ্রাম কস্টিক সোডা এবং ক্লোরিন গ্যাসকে পরষ্পরের সংস্পর্শে আসা থেকে বিরত রাখে।
সেল থেকে পাতলা কস্টিক ব্রাইন বেরিয়ে আসে। লবণকে আলাদা করা হয়। ইভাপোরেটর ব্যবহার করে কস্টিক সোডাকে সাধারনত ৫০% ঘনত্বে রূপান্তর করা হয়। এটা করতে প্রতি টন কস্টিকের জন্য তিন টন বাষ্প ব্যবহার করা হয়। কস্টিক ব্রাইন থেকে আলদা করা লবণ পূনরায় সম্পৃক্ত ব্রাইন হিসেবে ব্যবহার করা হয়। ক্লোরিনের সাথে কিছু অক্সিজেন মিশ্রিত থাকে যা তরলীকরন (লিকুয়েফিকেশান) এবং বাষ্পায়ন (ইভাপোরেশান) পদ্ধতিতে বিশুদ্ধ করা হয়।
মার্কারি সেল
মার্কারি সেল পদ্ধিতি কাস্টনার-কেলনার পদ্ধতি নামেও পরিচিত। পারদ বা মার্কারির পাতলা লেয়ার দিয়ে ক্যাথোড প্রস্তুত করা হয়। সম্পৃক্ত ব্রাইন দ্রবন ক্যাথোডের উপর প্রবাহিয় করা হয়। এনোডে ক্লোরিন উৎপন্ন হয়। ক্যাথোডে পারদের সাথে মিলিত হয়ে সোডিয়াম-মার্কারি এমালগাম হিসেবে সোডিয়াম উৎপন্ন হয়।
এমালগাম সেল থেকে বের করে আনা হয় এবং পানির সাথে বিক্রিয়া করানো হয়। এমালগাম ভেঙে সোডিয়াম হাইড্রোক্সাইড এবং মার্কারি গঠন করে। মার্কারিকে পূনরায় ইলেকট্রোলাইট সেলে ব্যবহার করা যায়। মার্কারির ক্ষতিকর প্রভাবে পরিবেশ দূষণ হয়। কানাডা এবং জাপানে এর ব্যাপক ক্ষতিকর প্রভাব দেখা দেয়। বাংলাদেশের প্রথম কস্টিক উৎপাদনকারী প্লান্ট চট্টগ্রাম কেমিক্যালস মার্কারি সেল পদ্ধতিতে কস্টিক উৎপাদন করতো। পরবর্তিতে মার্কারি ব্যবহারে নিষেদ্ধাজ্ঞা জারী করা হয়।
ল্যাবরেটরি পদ্ধতি
১২ ভোল্টের ব্যাটারির সাহায্যে দুই তড়িৎদ্বারকে সংযুক্ত করতে হবে। এনোডে ক্লোরিন এবং ক্যাথোডে সোডিয়াম হাইড্রোক্সাইড উৎপন্ন হবে।
কাশিমপুর জমিদার বাড়ি
কাশিমপুর জমিদার বাড়ি বাংলাদেশ এর গাজীপুর জেলার গাজীপুর সদর উপজেলার কাশিমপুর নামক স্থানে অবস্থিত এক ঐতিহাসিক জমিদার বাড়ি।
ইতিহাস
কবে নাগাদ এই জমিদার বাড়িটি প্রতিষ্ঠিত হয়েছে তার কোনো সঠিক তথ্য জানা যায়নি। তবে এই বাড়িটির প্রতিষ্ঠাতা হচ্ছেন জমিদার (ব্রিটিশ সরকারের কাছে রায় বাহাদুর উপাধি পাওয়া) কেদারনাথ লাহিড়ী। তার জমিদারী আওতায় পুরো কাশিমপুর ও বলধা এলাকা জুড়ে ছিল। এই জমিদার বাড়ির শেষ জমিদার ছিলেন আনামী প্রাসাদ রায় চৌধুরী।
চন্দক সেনগুপ্ত
ছন্দক সেনগুপ্ত  লন্ডন বিশ্ববিদ্যালয়ের বার্কবেক কলেজের ইতিহাস, ক্লাসিকস এবং প্রত্নতত্ত্ব বিভাগের অধ্যাপক।
নির্বাচিত প্রকাশনা
সত্যজিৎ রায়ের আগের রশ্মি: ঔপনিবেশিক ভারতে সৃজনশীলতা ও আধুনিকতা - ২০১৬
সিনথিয়া লেনন
সিনথিয়া লেনন (জন্ম ১০ সেপ্টেম্বর ১৯৩৯) ছিলেন গায়ক জন লেনন এর সাবেক স্ত্রী। লিভারপুল কলেজ অব আর্ট এ পড়াশোনা করার সময় তাদের মধ্যে সম্পর্ক হয় । ১৯৬২ সাল থেকে ১৯৬৮ সাল পর্যন্ত তারা বিবাহিত ছিলেন। সিনথিয়ার গর্ভে জন লেনন এর পুত্র জুলিয়ান লেনন এর জন্ম হয়।
এলান্দুর
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৫৫ মিটার (১৮২০ ফুট)।
জনসংখ্যার উপাত্ত
এখানে সাক্ষরতার হার ৫৮%। পুরুষদের মধ্যে সাক্ষরতার হার ৬৫% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে য়েলানদুর এর সাক্ষরতার হার কম।
এই শহরের জনসংখ্যার ১০% হল ৬ বছর বা তার কম বয়সী।
তামাক
thumb|তামাক চাষতামাক গাছের আদি নিবাস উত্তর ও দক্ষিণ আমেরিকায়। তামাক গাছের শুকানো পাতাকে তামাক বলা হয়। তামাক গাছ ১২-১৮ ইঞ্চি লম্বা হয়। তামাক অত্যন্ত নেশাদায়ক পদার্থ। তামাকে আগুন দিয়ে সিগারেট, বিড়ি, চুরুট, হুঁকো, ও অন্যান্য ধূমপানের মাধ্যম প্রস্তুত করা হয়। ধূমপান ছাড়াও তামাক নানা রকম ভাবে ব্যবহার হয়, যেমন চিবিয়ে (জর্দা, যা পানের সাথে খাওয়া হয়), ঠোঁটের ফাঁকে গুঁজে (যেমন গুল), বা নাকে ঠুসে (নস্যি)।
তামাকের মূল নেশাদায়ক উপাদান নিকোটিন এক প্রকারের স্নায়ুবিষ (নিউরোটক্সিন), যা একধরনের অ্যাসিটাইলকোলিন রিসেপ্টরের (কোলিনার্গিক অ্যাসিটাইলকোলিন রিসেপ্টর) উপর কাজ করে। কিন্তু তামাকের ধোঁয়াতে নিকোটিন ছাড়াও নানা ক্যান্সারপ্রদায়ী পদার্থ থাকে, যেমন বেঞ্জোপাইরিন ইত্যাদি বহুচক্রী আরোমাটিক যৌগ। তামাক অত্যন্ত বিশাক্ত পদার্থ, একখানি সিগারেটে যতখানি তামাক আছে তা চিবিয়ে খেলে পুরপুরি শরীরে যদি প্রবেশ করত, তা থেকে দ্রুত মৃত্যু অনিবার্য। তবে ধূমপানের ফলেও ধীরে ধীরে আয়ু কমে আসতে থাকে- শুধু ক্যান্সারের প্রবণতার জন্যেই নয়, হৃদরোগের জন্যেও বটে।
নামকরণ
তামাকের ইংরেজি ‘Tobacco’ এসেছে স্প্যানিশ "tabaco" শব্দ থেকে। ধারণা করা হয় এই শব্দটির উৎপত্তি আরাওয়াকান ভাষা থেকে। ক্যারিবীয় অঞ্চলের তাইনো ভাষাতে এটি তামাক পাতার রোল অথবা ইংরেজি Y বর্ণের আকৃতির ধূমপানের একটি নলকে বোঝায়।. যাহোক, ১৪১০ সাল থেকে একই রকম স্প্যানিশ ও ইতালীয় শব্দ ঔষধী উদ্ভিদ বোঝাতে ব্যবহার করা হয়েছে।
ঐতিহ্যগতভাবে
আমেরিকা মহাদেশের দেশ মেক্সিকো তে ৬০০-৭০০ খ্রিস্টাব্দের দিকেও তামাক চাষের প্রমাণ পাওয়া গিয়েছে। ন্যাটিভ আমেরিকানদের মাঝে তামাক চাষ প্রচলিত ছিল। ধুম্রপান ছাড়াও বিনিময়ে মাধ্যম হিসেবে তারা তামাক পাতা ব্যবহার করতো। কিছু কিছু সমাজে তামাক পাতাকে স্রষ্টার উপহার বিবেচনা করে তামাক সেবন স্রষ্টার সাথে যোগাযোগের মাধ্যম হিসেবে বিবেচিত হতো।
জনপ্রিয়করণ
আমেরিকা মহাদেশে ইউরোপীয়দের পা ফেলার সাথে সাথে বিনিময়ের মাধ্যম হিসেবে তামাক পাতা ব্যবহার শুরু হয়। স্পেনের রাজা ফিলিপ II এর আদেশে ১৫৫৯ সনে তামাকের বীজ ইউরোপে নিয়ে আসা হয়। কিউবা ও ক্যারিবিয়ান দ্বীপুঞ্জের অন্যান্য জায়গায় ১৮শতকের দিকে তামাক বিক্রয়ের জন্য চাষাবাদ করা হত।
সেন্টিমিটার-গ্রাম-সেকেন্ড পদ্ধতি
সেন্টিমিটার-গ্রাম-সেকেন্ড পদ্ধতি (Centimeter-gram-second system) বা সংক্ষেপে সিজিএস পদ্ধতি বলতে মেট্রিক একক ব্যবহারকারী একটি বিশেষ ধরনের পদ্ধতিকে বোঝায়, যেখানে সেন্টিমিটার, গ্রাম এবং সেকেন্ড যথাক্রমে দৈর্ঘ্য, ভর ও সময়ের ভিত্তি একক।
তামাক
ভারতে তামাক উৎপাদন
ভারতের অন্ধ্রপ্রদেশের গুন্টুর শহরে তামাক বোর্ড অবস্থিত। ভারতে নিবন্ধিত তামাক চাষী সর্বসাকুল্যে ৯৬ হাজার ৮৬৫ জন। এছাড়াও নিবন্ধনহীন আরো অনেক চাষী তামাক চাষের সাথে জড়িত। ভারতের প্রায় ০.২৫% চাষাবাদযোগ্য জমিতে তামাক পাতার চাষ হয়। ২০১০ সালের এক সমীক্ষা অনুযায়ী দেশিতিতে প্রায় ৩,১২০ ধরনের তামাকজাত দ্রব্য উৎপাদনের কারখানা রয়েছে।
সেন্টিমিটার-গ্রাম-সেকেন্ড পদ্ধতি
উপসর্গ
অ্যাব- উপসর্গটি দিয়ে পরিমাপের সিজিএস পদ্ধতিতে তড়িৎ-চুম্বকীয় বিভিন্ন একক নির্দেশ করা হয়। যেমন - অ্যাব-অ্যাম্পিয়ার, অ্যাব-কুলম্ব, অ্যাব-ফ্যারাড, অ্যাব-হেনরি, অ্যাব-মো, অ্যাব-ওম, অ্যাব-ভোল্ট।
তড়িৎ-চুম্বকীয় এককসমূহ
সিজিএস পদ্ধতিতে তড়িৎ প্রবাহের একক অ্যাব-অ্যাম্পিয়ার (abampere)। এক অ্যাব-অ্যাম্পিয়ারে ১০ অ্যাম্পিয়ার। এর প্রতীক aA। তড়িৎপ্রবাহ ঘনত্বের একক অ্যাব-অ্যাম্পিয়ার প্রতি বর্গসেন্টিমিটার (abampere per square centimeter)। এর প্রতীক aA/cm2। চৌম্বক ভ্রামকের একক অ্যাব-অ্যাম্পিয়ার সেন্টিমিটার-বর্গ (abampere centimeter squared)। এর প্রতীক aAcm2। তড়িৎ চার্জের একক অ্যাব-কুলম্ব (abcoulomb)। এটি ১০ কুলম্বের সমান। এর প্রতীক aC। বৈদুতিক দ্বিমেরু ভ্রামকের একক অ্যাব-কুলম্ব সেন্টিমিটার। এর প্রতীক aCcm।
তামাক
গবেষণা
গাছের কোষ বিজ্ঞান নিয়ে গবেষণা করতে কয়েক প্রজাতির তামাক গাছের ব্যবহার বিজ্ঞানীরা করে থাকেন। আধুনিক কৃষি জীবপ্রকৌশলীর উন্নতিতে তামাক গাছকে মডেল করে গবেষণা চালানো হয়েছে। ১৯৮২ সালে সর্বোপ্রথম জীনপ্রকৌশল ব্যবহার করে এন্টিবায়োটিক প্রতিরোধক্ষমতা সম্পন্ন তামাক গাছে নকশা করা হয়। জীনগতভাবে পরিবর্তন আনা বা ট্রান্সজেনিক শস্যের মধ্যে তামাক গাছই সর্বোপ্রথম মাঠ পর্যায়ে চাষাবাদ করা হয়। ১৯৩৩ সালে চীন সর্বোপ্রথম বাণিজ্যিকভাবে ট্রানজেনিক তামাক চাষের বৈধতা দেয়, যা প্রথম কোন ট্রান্সজেনিক উদ্ভিদ হিসেবে চাষাবাদের বৈধতা পায়।
দ্য ডেইলি টেলিগ্রাফ
দ্য ডেইলি টেলিগ্রাফ (The Daily Telegraph) একটি ইউকে ভিত্তিক ইংরেজি ভাষার ব্রডশিট দৈনিক পত্রিকা, যা লন্ডন থেকে টেলিগ্রাফ মিডিয়া গ্রুপ কর্তৃক প্রকাশিত এবং যুক্তরাজ্য সহ আন্তর্জাতিকভাবেও বিতরণকৃত। আর্থার বি. স্লেইগ কর্তৃক জুন ১৮৫৫ সালে দ্য ডেইলি টেলিগ্রাফ অ্যান্ড কুরিয়ার নামে এটি প্রতিষ্ঠিত হয়, এবং ২০০৪ সাল থেকে ডেভিড ও ফ্রেডেরিক বার্কলে কর্তৃক এর মালিকানাধীন হস্তান্তর করা হয়। মার্চ, ২০১৪ সালে এর দৈনিক প্রচলন ছিল ৫২৩,০৪৮, যা ২০১৩ সালের ৫৫২.০৬৫ থেকে কম। তুলনামূলকভাবে, দ্য টাইমস পত্রিকার গড়ে প্রতিদিন প্রচলন ছিল ৪০০,০৬০, কমে ৩৯৪,৪৪৮।
এটি দ্য সানডে টেলিগ্রাফ পত্রিকার ভগিনী পত্রিকা। এটি ভিন্ন সম্পাদকীয় কর্মীদের কর্তৃক আলাদাভাবে পরিচালিত হয়। ২০০৯ এর জানুয়ারীতে দ্য ডেইলি টেলিগ্রাফ যুক্তরাজ্যের সর্বোচ্চ বিক্রীত পত্রিকা ছিল। এক গবেষণা জরিপে দেখা গেছে যে, পত্রিকাটির ৬৪% পাঠক কনজারভেটিভ পার্টি সমর্থন করে।
প্রতিষ্ঠা এবং প্রাথমিক ইতিহাস (১৮৫৫–১৯০০)
দ্য ডেইলি টেলিগ্রাফ অ্যান্ড কুরিয়ার জুন ১৮৫৫ সালে কর্নেল আর্থার বি. স্লেইগ কর্তৃক প্রতিষ্ঠিত হয়, ব্রিটিশ সেনা, কমান্ডার-ইন-চিফ প্রিন্স জর্জ, ডিউক অফ কেমব্রিজের বিরুদ্ধে একটি ব্যক্তিগত অসন্তোষের কারণে। জোসেফ মোসেস লেভি, দ্য সানডে টাইমসের মালিক, সংবাদপত্র মুদ্রণ করতে রাজি হন, এবং জুন ২৯, ১৮৫৫ সালে এর প্রথম সংস্করণ প্রকাশিত হয়।
মেহেড়পাড়া ইউনিয়ন
মেহের পাড়া ইউনিয়ন বাংলাদেশের নরসিংদী জেলার সদর উপজেলার অন্তর্গত একটি ইউনিয়ন।
প্রশাসনিক এলাকা
মেহের পাড়া ইউনিয়নটি ৯টি ওয়ার্ডে বিভক্ত। ৯টি ওয়ার্ডে মোট ৩১টি গ্রাম রয়েছে।
শিক্ষা
শিক্ষার হার
শিক্ষাপ্রতিষ্ঠান
জনপ্রতিনিধি
বর্তমান চেয়ারম্যান অমিত আজহার প্রান্ত
টিভি৯ বাংলা
টিভি৯ বাংলা ভারতের পশ্চিমবঙ্গের কলকাতা শহর থেকে প্রচারিত একটি বাংলা সংবাদ চ্যানেল। এটি জানুয়ারি ২০২১ সালে চালু করা হয়।
কেরি ওয়াশিংটন
কেরি মারিসা ওয়াশিংটন (জন্ম ৩১ জানুয়ারি ১৯৭৭) একজন মার্কিন অভিনেত্রী, প্রযোজক, ও পরিচালক। তিনি এবিসির নাট্যধর্মী ধারাবাহিক স্ক্যান্ডাল (২০১২-২০১৮)-এ দুর্যোগ ব্যবস্থাপনা বিশেষজ্ঞ অলিভিয়া পোপ চরিত্রে অভিনয় করে খ্যাতি অর্জন করেন। এই চরিত্রে তার কাজের জন্য তিনি দুইবার নাট্যধর্মী ধারাবাহিকে সেরা প্রধান অভিনেত্রী বিভাগে প্রাইমটাইম এমি পুরস্কার এবং একবার গোল্ডেন গ্লোব পুরস্কারের মনোনয়ন লাভ করেন। এইচবিওর রাজনৈতিক থ্রিলার চলচ্চিত্র কনফারমেশন (২০১৬)-এ আনিতা হিল চরিত্রে তার অভিনয়ের জন্য তিনি মিনি ধারাবাহিক বা টিভি চলচ্চিত্রে সেরা প্রধান অভিনেত্রী বিভাগে প্রাইমটাইম এমি পুরস্কার ও গোল্ডেন গ্লোব পুরস্কারের মনোনয়ন লাভ করেন। এছাড়া তিনি হুলুর মিনি ধারাবাহিক লিটল ফায়ারস এভরিওয়্যার (২০২০)-এ মিয়া ওয়ারেন চরিত্রে অভিনয় করে মিনি ধারাবাহিক বা টিভি চলচ্চিত্রে সেরা প্রধান অভিনেত্রী বিভাগে আরেকটি প্রাইমটাইম এমি পুরস্কারের মনোনয়ন লাভ করেন।
চলচ্চিত্রে ওয়াশিংটন রে (২০০৪)-এ ডেলা বিয়া রবিনসন, দ্য লাস্ট কিং অব স্কটল্যান্ড (২০০৬)-এ কে, ২০০৫-২০০৭ সাল পর্যন্ত ফ্যান্ট্যাস্টিক ফোর চলচ্চিত্রে অ্যালিশিয়া মাস্টার্স, এবং কোয়েন্টিন টারান্টিনোর জ্যাঙ্গো আনচেইন্ড (২০১২)-এ ব্রুমহিল্ডা ফন শাফট চরিত্রে অভিনয়ের জন্য সুপরিচিত। তিনি স্বাধীন চলচ্চিত্র আওয়ার সং (২০০০), দ্য ডেড গার্ল (২০০৬), মাদার অ্যান্ড চাইল্ড (২০০৯), নাইট ক্যাচেস আস (২০১০), ও আমেরিকান সন (২০১৯)-এও শ্রেষ্ঠাংশে অভিনয় করেছেন।
টাইম সাময়িকী ২০১৪ সালে ওয়াশিংটনকে টাইম ১০০ সবচেয়ে প্রভাবশালী ব্যক্তির তালিকায় স্থান দেয়। ২০১৮ সালে ফোর্বস অনুসারে তিনি অষ্টম সর্বোচ্চ পারিশ্রমিক গ্রহীতা টেলিভিশন অভিনেত্রী। ওয়াশিংটন একটি প্রাইমটাইম এমি পুরস্কার এবং একটি প্রেসিডেন্টস পুরস্কারসহ পাঁচটি এনএএসিপি ইমেজ পুরস্কার অর্জন করে।
কেপালা দ্বীপ
কেপালা দ্বীপ ইন্দোনেশিয়ার দূরবর্তী দ্বীপগুলির মধ্যে একটি। দ্বীপটি পূর্ব মালয়েশিয়ার সারাওয়াকের উত্তর-পশ্চিমে দক্ষিণ চীন সাগরে অবস্থিত। দ্বীপটি নাতুনা রিজেন্সির অংশ ও এটি রিয়াউ দ্বীপপুঞ্জ প্রদেশের পূর্বাঞ্চলীয় অঞ্চল। দ্বীপটিতে প্রায়শই স্থানীয় জেলেরা মাছ ধরার উদ্দেশ্যে পরিদর্শন করে। দ্বীপের কেন্দ্রে একটি ৩০-মিটার উচ্চ বাতিঘর রয়েছে। যখন দ্বীপটি নিজেই নৌকা দ্বারা অ্যাক্সেসযোগ্য।
নাসিমা ফেরদৌসী
নাসিমা ফেরদৌসী (জন্ম: ৩ এপ্রিল ১৯৬২) হলেন বাংলাদেশের একজন রাজনীতিবিদ ও সংরক্ষিত নারী আসন-১৩ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
জন্ম ও শিক্ষাজীবন
১৯৬২ সালের ৩ এপ্রিল নাসিমা ফেরদৌসীর জন্ম হয় এবং তিনি এইচএসসি পর্যন্ত পড়াশোনা করেন।
যৌন বিজ্ঞান
যৌনবিজ্ঞান বা যৌনবিদ্যা হল মানব যৌনতার উপর বৈজ্ঞানিক গবেষণা ও অধ্যয়ন, যার অন্তর্ভুক্ত হল মানব যৌন আগ্রহ, মানব যৌন আচরণ এবং কার্যপ্রণালী । যৌনবিজ্ঞান পরিভাষাটি যৌনতার অবৈজ্ঞানিক গবেষণার সঙ্গে সম্পর্কিত নয়, যেমন রাষ্ট্রবিজ্ঞান অথবা সামাজিক সমালোচনা।
যৌনবিজ্ঞানীগণ জীববিজ্ঞান, চিকিৎসা বিজ্ঞান, মনোবিজ্ঞান, রোগ নির্ণয় বিজ্ঞান এবং অপরাধবিজ্ঞানের মত বেশ কিছু একাডেমিক ক্ষেত্র হতে গবেষণামূলক সরঞ্জাম প্রয়োগ করে থাকেন। যৌনবিজ্ঞানের প্রধান বিষয়গুলো হল যৌন পরিবর্ধন, (বয়ঃসন্ধি), যৌন অভিমুখিতা ও লিঙ্গ পরিচয়, যৌন সম্পর্ক ও যৌন কর্মকাণ্ড, যৌনবিকৃতি ও সমজাতীয় যৌন আগ্রহ, এবং বিশেষ বিশেষ দলগুলোর যৌনতা, যেমন শিশু যৌনতা, কিশোর যৌনতা, বার্ধক্য যৌনতা এবং প্রতিবন্ধী যৌনতা। যৌন অক্ষমতা ও বৈকল্যের যৌনবৈজ্ঞানিক গবেষণাগুলোর মধ্যে লিঙ্গত্থান অক্ষমতা, রাগমোচন অক্ষমতা এবং শিশুকামিতাও হল অন্যতম প্রধান ক্ষেত্র। এছাড়াও এই ক্ষেত্রটিতে রোগীদের সাথে তাদের বিভিন্ন সমস্যা নিয়ে আলোচনা করার জন্য বিশেষ থেরাপিউটিক কর্মী (যেমন পিএলআইএসএসআইটি মডেল) নিয়োগ দিয়ে থাকে।
প্রণালী বিদ্যা
সবচেয়ে সাধারণ অর্থে, পদ্ধতি হল গবেষণা পদ্ধতির অধ্যয়ন। যাইহোক, শব্দটি পদ্ধতি বা সংশ্লিষ্ট পটভূমি অনুমানের দার্শনিক আলোচনাকেও উল্লেখ করতে পারে। পদ্ধতি হল একটি নির্দিষ্ট লক্ষ্য অর্জনের জন্য একটি কাঠামোগত পদ্ধতি, যেমন জ্ঞান অর্জন করা বা জ্ঞানের দাবি যাচাই করা। এতে সাধারণত বিভিন্ন ধাপ থাকে, যেমন একটি নমুনা বেছে নেওয়া, এই নমুনা থেকে ডেটা সংগ্রহ করা এবং ডেটা ব্যাখ্যা করা। পদ্ধতির অধ্যয়ন এই প্রক্রিয়াগুলির একটি বিশদ বিবরণ এবং বিশ্লেষণের সাথে সম্পর্কিত। এটি বিভিন্ন পদ্ধতির তুলনা করে মূল্যায়নমূলক দিকগুলি অন্তর্ভুক্ত করে। এইভাবে, তাদের কী সুবিধা এবং অসুবিধা রয়েছে এবং কী গবেষণার লক্ষ্যে সেগুলি ব্যবহার করা যেতে পারে তা মূল্যায়ন করা হয়। এই বর্ণনা এবং মূল্যায়ন দার্শনিক পটভূমি অনুমানের উপর নির্ভর করে। উদাহরণগুলি হল কীভাবে অধ্যয়নকৃত ঘটনাকে ধারণা করা যায় এবং কী তাদের পক্ষে বা বিপক্ষে প্রমাণ গঠন করে।
পদ্ধতিগুলি ঐতিহ্যগতভাবে পরিমাণগত এবং গুণগত গবেষণায় বিভক্ত। পরিমাণগত গবেষণা প্রাকৃতিক বিজ্ঞানের প্রধান পদ্ধতি। এটি সুনির্দিষ্ট সংখ্যাসূচক পরিমাপ ব্যবহার করে। এর লক্ষ্য সাধারণত ভবিষ্যতের ঘটনা সম্পর্কে ভবিষ্যদ্বাণী করতে ব্যবহৃত সর্বজনীন আইন খুঁজে বের করা। প্রাকৃতিক বিজ্ঞানের প্রভাবশালী পদ্ধতিকে বৈজ্ঞানিক পদ্ধতি বলা হয়। এটি পর্যবেক্ষণ এবং একটি অনুমান গঠনের মতো পদক্ষেপগুলি অন্তর্ভুক্ত করে।
গুণগত গবেষণা সামাজিক বিজ্ঞানের আরও বৈশিষ্ট্যযুক্ত এবং সঠিক সংখ্যাগত পরিমাপকে কম গুরুত্ব দেয়।
নির্বাচন কমিশন সচিবালয় আইন, ২০০৯
নির্বাচন কমিশন সচিবালয় আইন, ২০০৯ বাংলাদেশের সংবিধানের ১১৮ (৪) অনুচ্ছেদ অনুযায়ী নির্বাচন কমিশনের দায়িত্ব পালনের ক্ষেত্রে স্বাধীন এবং স্বাধীনভাবে দায়িত্ব পালনের লক্ষ্যে, একটি স্বতন্ত্র সচিবালয় প্রতিষ্ঠা করার উদ্দেশ্যে প্রয়োজনীয় নীতিমালা প্রণয়নকল্পে প্রণীত একটি আইন।
ইতিহাস
১৯৯১ সাল থেকে নির্বাচন কমিশনকে বিতর্কমুক্ত এবং শক্তিশালী করার কাজ শুরু হয়। ২০০৬ সালে অনুষ্ঠিত হওয়া জাতীয় সংসদ নির্বাচনের শুরুতে এই বিতর্ক আরও শক্তিশালী হয়। ভোটার তালিকা প্রণয়নের সময় ভোটারদের সংখ্যা অস্বাভাবিক হারে বৃদ্ধি পেয়েছে বলে অভিযোগ করা হয় এবং আরও বলা হয় যে তৎকালীন ক্ষমতাসীন চার দলীয় জোট সরকারের প্রার্থীদের নির্বাচনে জয়ী করার জন্যই এটা করা হয়েছে। এরফলে নির্বাচন কমিশনকে পুনর্গঠন করা হয়।
২০০৮ সালে ফখরুদ্দীন আহমদের নেতৃত্বাধীন তত্ত্বাবধায়ক সরকার নির্বাচন কমিশনকে শক্তিশালী ও কার্যকর করার অংশ হিসেবে একটি অধ্যাদেশ প্রণয়ন করে। অধ্যাদেশের শিরোনাম ছিল নির্বাচন কমিশন সচিবালয় অধ্যাদেশ, ২০০৮ (অধ্যাদেশ নং ৫, ২০০৮)।
ধারা
এই আইনের ২০টি ধারা রয়েছে:
অ্যালেন কনলি
অ্যালেন নরম্যান কনলি (Alan Connolly; জন্ম: ২৯ জুন, ১৯৩৯) ভিক্টোরিয়ার স্কিপটন এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৬৩ থেকে ১৯৭১ সময়কালে অস্ট্রেলিয়ার পক্ষে ২৯ টেস্ট ও একটিমাত্র ওডিআইয়ে অংশগ্রহণ করেছেন অ্যালেন কনলি।
ঘরোয়া প্রথম-শ্রেণীর ক্রিকেটে ভিক্টোরিয়া ও ইংরেজ কাউন্টি ক্রিকেটে মিডলসেক্সের প্রতিনিধিত্ব করেছেন। দলে তিনি মূলতঃ ডানহাতে ফাস্ট-মিডিয়াম বোলিং করেছেন। এছাড়াও, ডানহাতে নিচেরসারিতে ব্যাটিংয়ে সক্ষমতা দেখিয়েছেন।
খেলোয়াড়ী জীবন
খেলোয়াড়ী জীবনের শুরুতে ফাস্ট বোলার হিসেবে অংশগ্রহণ করতেন। কিন্তু বলে সঠিকতা আনয়ণকল্পে পেস কমিয়ে দেন। গার্থ ম্যাকেঞ্জি’র সাথে বিশ্বস্ত ও সহায়ক বোলিং জুটি গড়েন। ১৯৬৮ সালে ইংল্যান্ড সফরে যান। ওল্ড ট্রাফোর্ড টেস্টে ১৫৯ রানের স্মরণীয় জয়ে প্রভূতঃ সহায়তা করেন অস্ট্রেলিয়া। দলকে। এরফলে, ১৯৬৬ থেকে ১৯৭১ সময়কালে অনুষ্ঠিত ৪০ টেস্টে প্রথমবারের মতো পরাজিত হয় ইংল্যান্ড দল। ঐ সিরিজে তিনি ২১.৩৪ গড়ে ২৩ উইকেট নিয়ে বোলিং পরিসংখ্যানে শীর্ষস্থান দখল করেন।
আন্তর্জাতিক ক্রিকেট
১৯৬৯-৭০ মৌসুমে দক্ষিণ আফ্রিকা সফরে যান। ২৬.১০ গড়ে সিরিজে ২০ উইকেট পান। চার টেস্টের ঐ সিরিজে অস্ট্রেলিয়া সবকটিতেই পরাজিত হয়েছিল। তার অন্য চার পেস বোলারগণ কেবলমাত্র ১৭ উইকেট পান ও তাদের সম্মিলিত বোলিং গড় ছিল ৬১.৭০।
১৯৭০-৭১ মৌসুমের অ্যাশেজ সিরিজের সর্বশেষ অংশ নেন। সিডনিতে অনুষ্ঠিত চতুর্থ টেস্ট খেলার জন্য আমন্ত্রিত হন তিনি। কিন্তু, ২৯৯ রানে ব্যাপক ব্যবধানে হেরে যাওয়া অস্ট্রেলিয়া দলের পক্ষে তিনি মাত্র এক উইকেট তুলে নিতে সক্ষম হন। ঐ মৌসুম শেষে তিনি প্রথম-শ্রেণীর ক্রিকেট থেকে অবসর নেন।
মানবতাবাদ
thumbnail|100px|সুখি মানুষ (Happy Human) লোগো মানবতাবাদ হল গবেষণা, দর্শন ও অনুশীলনে এক ধরনের দৃষ্টিভঙ্গী যা মানবিক নীতি ও বিষয়াদি নিয়ে কাজ করে। এই শব্দটির বহু অর্থ হতে পারে, যেমন,
১) একটি ঐতিহাসিক আন্দোলন যাকে ইতালীয় রেনেসাঁসের সাথে বিশেষভাবে সম্পর্কায়িত করা হয়
২) একটি শিক্ষাবৃত্তিক কার্যপদ্ধতি যা সাহিত্যবিষয়ক উপাদান অথবা মানবিক বিষয়ের উপর গুরুত্বারোপ করে শিক্ষার্থীদের জ্ঞান দান করে
৩) দর্শন ও সমাজবিজ্ঞানের বিচিত্র দৃষ্টিভঙ্গীগুলো যেগুলো যে কোন প্রকার “মানব প্রকৃতি” এর অস্তিত্ব ঘোষণা করে(এক্ষেত্রে প্রতি-মানবতাবাদ লক্ষণীয়)
৪) একটি ধর্মনিরপেক্ষ মতাদর্শ যা যুক্তি, নীতিশাস্ত্র, ও ন্যায়বিচারকে নৈতিকতা ও সিদ্ধান্ত নেওয়ার প্রক্রিয়ার ভিত্তি হিসেবে গ্রহণ করে এবং সবপ্রকার অলৌকিকতা এবং ধর্মীয় শাস্ত্রকে প্রত্যাখ্যান করে।
সর্বশেষ এই অর্থটির উপর ভিত্তি করে ধর্মনিরপেক্ষ মানবতাবাদকে একটি জীবনবিধান বলা চলে। আধুনিক অর্থে মানবতাবাদ বলতে তাই অলৌকিকতা ও ঐশী কর্তৃত্বকে অস্বীকার করা বোঝায়। শব্দটির এই ভাবার্থকে প্রথাগত ধর্মীয় বৃত্ত্বে ব্যবহৃত “মানবতাবাদ” শব্দটির ভাবার্থের বিপরীতে দাঁড় করানো যেতে পারে। জ্ঞান আন্দোলনের প্রত্যাদেশবিরোধী আস্তিকতা বা একাত্মবাদ, পুরোহিততন্ত্রের বিরুদ্ধবাদ, ঊনবিংশ শতাব্দীর বিভিন্ন ধর্মনিরপেক্ষ আন্দোলন(যেমন, ইতিবাদ) এবং বিজ্ঞানের প্রসারের পরিপ্রেক্ষিতে এই তরিকার মানবতাবাদের জন্ম হয়েছে।
মানবতাবাদ, মানবতাবাদী সাহিত্যবিষয়ক সংস্কৃতির প্রতিও ইঙ্গিত করতে পারে।
ইতিহাস
“মানবতাবাদ” শব্দটি বহু অর্থদ্যোতক। ১৮০৬ সালের দিকে “হিউম্যানিসমাস” শব্দটি জার্মান বিদ্যালয়গুলোতে পঠিত ধ্রুপদী পাঠ্যসূচীকে নির্দেশ করার জন্য ব্যবহৃত হত। ১৮৩৬ সালের দিকে “হিউম্যানিজম” বা মানবতাবাদ এই অর্থে ইংরেজি ভাষায় ব্যবহার করা শুরু হয়। ১৮৫৬ সালে জার্মান ইতিহাসবেত্তা এবং ভাষাবিজ্ঞানী Georg Voigt “হিউম্যানিজম” শব্দটিকে রেঁনেসার মানবতাবাদকে নির্দেশ করার জন্য ব্যবহার করেছিলেন, শব্দটির এরুপ ব্যবহার বিভিন্ন দেশের(বিশেষ করে ইতালীর) ইতিহাসবেত্তাদের মাঝে জনপ্রিয়তা লাভ করে। “মানবতাবাদী” শব্দটির উপরিউক্ত ব্যবহার পঞ্চদশ শতাব্দীর ইতালীয় শব্দ “ইউমানিস্তা” থেকে উদ্ভূত হয়েছে, যা সেই ব্যক্তিকে নির্দেশ করে যিনি ধ্রুপদী গ্রীক ও লাতিন সাহিত্য নিয়ে শিক্ষকতা বা গবেষণা করেন। শব্দটি এই বৃত্তির পেছনের নৈতিক দর্শনকেও নির্দেশ করে।
অষ্টাদশ শতকের মধ্যভাগে হঠাৎ করেই শব্দটির একটি ভিন্ন অর্থ উদীয়মান হতে থাকে। ১৭৬৫ সালে একটি ফরাসি সাময়ীকপত্রের এক বেনামী প্রবন্ধে দেখা যায়, “মানবপ্রেম….. একটি মহৎ গুণ যার জন্য এখনও কোন নাম আবিস্কৃত হয়নি এবং যাকে আমরা “মানবতাবাদ” বলে অভিহিত করব, কারণ এই মহৎ গুণের নামকরণ করার সময় হয়েছে…..”৭ অষ্টাদশ শতকের শেষের দিকে এবং ঊনবিংশ শতকের শুরুর দিকে তৃণমূল স্তরে বিভিন্ন জনসেবামূলক সংগঠণ গজিয়ে উঠে যারা নিজেদেরকে মানবসেবা ও জ্ঞানের(ধর্মীয় অথবা অধর্মীয়) প্রসারের কাজে নিয়োজিত করেছিল। রুশোর মত জ্ঞান আন্দোলনের দার্শনিকরা ধর্মীয় নির্দেশনা ছাড়া স্রেফ যুক্তির সাহায্যে সদগুণ তৈরি হতে পারে বলে যে দাবি করেছিলেন, তা এডমুন্ড বার্ক এবং জোসেফ দে মাইস্ট্রোর মত ধর্মীয় ও রাজনৈতিক রক্ষণশীলদের কাছে সমালোচিত হয়েছিল। তাঁরা একে মনুষ্য পূজোর সাথে তুলনা করেছিলেন। মানবতাবাদ শব্দটি নেতিবাচক অর্থ ধারণ করা শুরু করে। অক্সফোর্ড ইংলিশ ডিকশনারী মতে ১৮১২ সালে একজন ইংরেজ ধর্মযাজক প্রথম “মানবতাবাদ” শব্দটিক সেসব ব্যক্তিদের নির্দেশ করার জন্য ব্যবহার করেন যারা যীশূর মানবিকতায় বিশ্বাস করতেন (অর্থাৎ, তারা যীশূর অলৌকিকতায় বিশ্বাস করতেন না)।
একই সময়ে জার্মানীতে মানবকেন্দ্রীক দর্শনের অর্থে “মানবতাবাদ” শব্দটি তথাকথিত বাম হেগেলবাদীদের দ্বারা ব্যবহৃত হচ্ছিল। আর্নল্ড রুজ এবং কার্ল মার্ক্স স্বৈরাচারী জার্মান সরকারে গির্জার প্রভাবের তীব্র সমালোচক ছিলেন। শব্দটির বিভিন্ন অর্থ নিয়ে অনেক আগে থেকেই বিভ্রান্তি বিরাজমান হয়ে আসছে দার্শনিক মানবতাবাদীরা অনেকটা ভুল করেই মনে করতেন যে অতীতের বিখ্যাত মানবতাবাদী এবং যুক্তিবাদী দার্শনিকরা তাদের মত ধর্মবিরোধী মনোভাব পোষণ করতেন।
প্রাচীণ গ্রিক মানবতাবাদ
খ্রীষ্টপূর্ব ষষ্ঠ শতকের প্রাক-সক্রেটীয় দার্শনিক থেলিস এবং ক্সেনোফানিজ প্রথম পুরাণ ও প্রথার সাহায্য ছাড়া স্রেফ যুক্তি দিয়ে বস্তু জগতকে ব্যাখ্যা করার প্রয়াস নেন, অতএব, তাদেরকেই প্রথম গ্রিক মানবতাবাদী বলা যায়। থেলিস নরাত্বারুপ ঈশ্বরের ধারণাকে প্রশ্নবিদ্ধ করেছিলেন এবং থেলিস তার সময়কার ঈশ্বরদের প্রত্যাখ্যান করেছিলেন। এই আয়োনীয় গ্রিকরাই প্রথম দাবি করেছিলেন যে প্রকৃতিকে অলৌকিকতা ছাড়াই ব্যাখ্যা করা যায়। আনাক্সাগোরাস দর্শনশাস্ত্র ও যুক্তিবাদী অনুসন্ধানকে আয়োনিয়া থেকে এথেন্সে আমদানি করেছিলেন। এথেন্সের নেতা পেরিক্লিস আনাক্সাগোরাসের গুণমুগ্ধ ছিলেন। প্রোতাগোরাস ও দেমোক্রিতোসও একই ঘরানার দার্শনিক। এসব দার্শনিকদের রচনাসমগ্র প্রায় পুরোটাই হারিয়ে গিয়েছে, প্লাতো এবং এরিস্টটলের কর্ম থেকেই মূলত এঁদের সম্পর্কে জানা গিয়েছে। খ্রীষ্টপূর্ব তৃতীয় শতকে এপিকুরোস পাপের সমস্যা প্রস্তাব করে বিখ্যাত হয়েছিলেন। তিনি ছিলেন প্রথম গ্রিক দার্শনিক যিনি নারী শিক্ষার্থী গ্রহণ করেছিলেন। তিনি পরকালে অবিশ্বাসী ছিলেন।
প্রাচীন এশীয় মানবতাবাদ
অলৌকিকতাবিরোধী মানবকেন্দ্রীক চিন্তাভাবনা ভারতীয় দর্শনের লোকায়ত ব্যবস্থায়ও দেখা যায়, যা প্রায় এক সহস্র খ্রীষ্টপূর্ব বছর পুরনো। খ্রীষ্টপূর্ব ষষ্ঠ শতকে গৌতম বুদ্ধ পালি সাহিত্যে অলৌকিকতা নিয়ে সংশয় প্রকাশ করেন। চীনে হুয়াংদি, ইয়াও, সুং হলেন কয়েকজন বিখ্যাত মানবতাবাদী। কনফুসিয়াস ধর্মনিরপেক্ষ নৈতিকতার শিক্ষা দিতেন।
মধ্যযুগীয় আরব মানবতাবাদ
অনেক মধ্যযুগীয় আরব চিন্তাবিদরা জ্ঞান অন্বেষণে মানবতাবাদী, বৈজ্ঞানিক এবং যুক্তিবাদী পদ্ধতি অনুসরণ করেছিলেন। প্রেম, কবিতা, ইতিহাস এবং দার্শনিক ধর্মতত্বের উপর অনেক আরব রচনা ইঙ্গিত করে যে তৎকালীন মুসলমান বিশ্বে ব্যক্তিত্ববাদ এবং কিছু কিছু ক্ষেত্রে ধর্মনিরপেক্ষতা, সংশয়বাদ ও উদারপন্থী মতবাদের অস্তিত্ব ছিল। মধ্যযুগে মুসলমান বিশ্বের উন্নতির পেছনে আরেকটি কারণ ছিল মত স্বাধীনতার নিশ্চয়তা। ধর্মীয় প্রতিদ্বন্দ্বীকে যুক্তির মাধ্যমে ধর্মান্তরিত করার উদ্দেশ্যে খলিফা আল-মামুনের আত্মীয় আল-হাশিমি দ্বারা রচিত একটি পত্রে আমরা দেখতে পাই,
“আপনার ইচ্ছেমত যুক্তি পেশ করুন এবং নিঃসংকোচে আপনার মত প্রকাশ করুন। একজন নিরপেক্ষ বিচারক নিয়োগ করুন যিনি পক্ষপাতিত্ব ছাড়া আমাদেরকে বিচার করবেন এবং সত্যকে অন্বেষণ করবেন; যুক্তিই হবে সেই বিচারক, যেহেতু ঈশ্বর আমাদেরকে আমাদের কর্মের দায়ভার দিয়েছেন। আমি এখন পর্যন্ত আপনার সাথে ন্যায়ানুগ আচরণ করেছি, আপনাকে নিরাপত্তা দিয়েছি, এবং যুক্তির সিদ্ধান্ত মেনে নিতে সম্পূর্ণ রাজি আছি। ধর্মে কোন বাধ্যবাধকতা নেই (কোরান ২:২৫৬) এবং আমি আপনাকে আপনার ধর্মের বীভৎস দিকগুলো তুলে ধরে কেবলমাত্র আমার ধর্মের দাওয়াত দিচ্ছি, যাতে আপনি সম্পূর্ণ নিজের ইচ্ছায় আমার ধর্ম কবুল করতে পারেন। ঈশ্বর আপনাকে আশীর্বাদ করুন।”
রেনেসাঁস মানবতাবাদের কিছু কিছু বিষয় আরব মানবতাবাদ থেকে এসেছে, যেমন শ্রুতলিপি (লাতিন ভাষায় ars dictaminis) এবং ধ্রুপদী ভাষার প্রতি মানবতাবাদী মনোভাব।
রেনেসাঁসের মানবতাবাদ
রেনেসাঁসের মানবতাবাদ হল মধ্যযুগের শেষ ভাগের এবং প্রাক-আধুনিক যুগের একটি বৌদ্ধিক আন্দোলন। ঊনবিংশ শতকের জার্মান ঐতিহাসিক জর্গ ভয়গত্(১৮২৭-৯১) পেত্রারককে প্রথম রেনেসাঁসের মানবতাবাদী হিসেবে চিহ্নিত করেন। পল জনসনও স্বীকার করেন যে পেত্রারক ছিলেন প্রথম ব্যক্তি যিনি বলেছিলেন যে রোমের পতন এবং আধুনিক যুগের মধ্যবর্তী শতকগুলো ছিল অন্ধকারের যুগ। পেত্রারকের মতে, বিশিষ্ট ধ্রুপদী লেখকদের কর্মকে অধ্যায়ন ও অনুশীলন করেই কেবল এই সমস্যা সমাধান করা সম্ভব। পেত্রার্ক এবং বোক্কাচ্চিওর প্রধান গুরু ছিলেন সিসেরো, যাঁর লেখনশৈলী লাতিন এবং ইতালীয় ভাষার আদর্শ ছিল।
একটা ভাষার ব্যাকরণকে যখন পুরোপুরি আয়ত্ত করা যাবে, তখন দ্বিতীয় পর্যায়ে গমন করতে হবে- অর্থাৎ, বাগ্মীতা অর্জন করতে হবে। এই বাকপটুতা(যা সিসেরো ধারণ করতেন) এমন একটি শিল্প যা নর ও নারীকে সুন্দর জীবন যাপনে সাহায্য করে। পেত্রার্ক যেমন বলেছেন, সৎ কর্ম সম্পাদনের ইচ্ছা সত্য জানার চেয়ে উত্তম। ভাষাতত্ত্ব এভাবেই দর্শনকে আলিঙ্গন করেছে। লিওনার্দো ব্রুনি(১৩৬৯-১৪৪৪) দাবি করেন যে পেত্রার্কই প্রথম জ্ঞান অর্জনের পথ প্রদর্শনের উপায় বাতলে দিয়েছিলেন, কিন্তু ব্রুনির সময়েই প্রথম ইউম্যানিস্তা শব্দটির প্রচলন হয় এবং এর অধ্যায়নের বিষয় ছিল পাঁচটি- ব্যাকরণ, ভাষাতত্ত্ব, কবিতা, নৈতিক দর্শন এবং ইতিহাস
একজন মানবতাবাদীর মৌলিক প্রশিক্ষণ ছিল স্পষ্ট করে কথা বলায় এবং সুন্দর করে লেখায়। পেত্রারকের অন্যতম শিষ্য ছিলেন কলুচ্চিও স্যালুতাতি যাঁকে ফ্লোরেন্সের মুখ্যমন্ত্রী নিয়োগ দেওয়া হয়েছিল। তিনি তার সাহিত্যিক ক্ষমতা ব্যবহার করে তার স্বার্থ রক্ষা করতেন। মিলানের ভিসকন্ত দাবি করেছিলেন যে সালুতাতির কলম তিরিশ স্কোয়াড্রন অশ্বারোহী বাহিনীর চেয়ে বেশি ক্ষতি করেছিল। সাধারণত রেনেসাঁসের মানবতাবাদকে একটি দার্শনিক আন্দোলন মনে করা হয়, এবং এও মনে করা হয় যে এই আন্দোলনটি খ্রীষ্ট-বিরোধী অথবা যাজকবিরোধী ছিল। পিটার পার্টনারের মত আধুনিক ইতিহাসবেত্তারা এই মনোভাবকে বাতিল করে দিয়ে বলেন যে রেঁনেসা মানবতাবাদ কোন দার্শনিক আন্দোলন না, বরং সাহিত্যিক জ্ঞান ও ভাষাতাত্ত্বিক দক্ষতার কেবল একটি শাখা ছিল।
রেনেসাঁস মানবতাবাদের পরিণতি
প্রাচীন পান্ডুলিপিগুলোর পুনঃআবিষ্কার অতীতের দার্শনিক মতবাদ সম্পর্কে মানুষের জ্ঞানকে দৃঢ় করেছিল। এপিকুরোসবাদ এবং নব্য-প্লাতোবাদের পৌত্তলিক জ্ঞান এই মানবতাবাদীদের কাছে ঐশী মনে হয়েছিল এবং একারণে তাদের কাছে খ্রীষ্টীয় মূল্যবোধের সাথে সামঞ্জস্যপূর্ণ মনে হয়েছিল। প্রাচীন গ্রিক ও রোমান সাহিত্য ইউরোপে বিজ্ঞানের উন্নয়ন সাধনে ভূমিকা রেখেছিল। কিন্তু রেনেসাঁসের মানবতাবাদীরা, যাঁরা প্রাচীন জ্ঞানে মুগ্ধ ছিলেন, বৈজ্ঞানিক আবিষ্কারে মোটেই আগ্রহী ছিলেন না। ষোড়শ শতাব্দীর মধ্য ও শেষ ভাগে বিশ্ববিদ্যালয়গুলো, যদিও তারা স্কল্যাসটিসিজমের বিশ্বাস করত, আরিস্ততলের লেখাগুলোকে রেনেসাঁসের শব্দতত্ত্ব অনুযায়ী সম্পাদনা করে অধ্যায়ন করা শুরু করেছিল। এখানেই স্কল্যাসটিসিজমের সাথে গ্যালিলিওর ভবিষ্যত দ্বন্দ্ব্বের মঞ্চ স্থাপিত হয়েছিল।
লিওনার্দো দা ভিঞ্চি যেমন মানবতাবাদী না হয়েও মানবদেহ, প্রকৃতি এবং আবহাওয়া নিয়ে গবেষণা কে উৎসাহিত করে রেনেসাঁসের শিল্প-সংস্কৃতিকে সমৃদ্ধ করতে চাইতেন, স্প্যানিশ মানবতাবাদী জোয়ান লুই ভিভও পর্যবেক্ষণ, শিল্প-কৌশল ইত্যাদিকে উৎসাহিত করে বিশ্ববিদ্যালয়গুলোতে আরিস্ততোলিয় দর্শনের শিক্ষণ-পদ্ধতিকে উন্নত করার প্রয়াস নিয়েছিলেন। এভাবে তারা মধ্যযুগীয় স্কল্যাসটিসিজমকে উৎখাত করতে চেয়েছিলেন। এভাবেই প্রকৃতির দর্শনে পর্যবেক্ষণ ও পরীক্ষণ জায়গা করে নিয়েছিল এবং রেঁনেসা পরবর্তীয় বৈজ্ঞানিক অনুসন্ধানের যুগের অবতারণা ঘটাতে সাহায্য করেছিল।
রেনেসাঁস থেকে আধুনিক মানবতাবাদ
রেনেসাঁস থেকে ঊনবিংশ ও বিংশ শতাব্দীর মানবতাবাদে বিবর্তনের পেছনে দু’জন গুরুত্বপূর্ণ ব্যক্তি রয়েছেন- গ্যালিলিও এবং ইরাসমুস। রেনেসাঁসের সময়ে মানবতাবাদ বলতে মানবতা নিয়ে চিন্তাভাবনাকেই বুঝাত, অনেক সমসাময়ীক মানবতাবাদী এর সাথে তাঁদের ধর্মের কোন বিভেদ পরিলক্ষণ করতেন না।
অথচ এই রেনেসাঁস মানবতাবাদ থেকেই আধুনিক ধর্মনিরপেক্ষ মানবতাবাদের জন্ম হয়েছিল এবং যুক্তি ও ধর্মের মাঝে একতি গুরত্বপূর্ণ ফাটল সৃষ্টি হয়েছিল। গির্জা দু’টো গুরুত্বপূর্ণ অঙ্গনে স্বেচ্ছাচারিতা করায় এটি ঘটেছিল। বিজ্ঞানের অঙ্গনে গ্যালিলিও কোপারনিকাসের প্রতি সমর্থন জ্ঞাপন করে আঁরিস্ততলের তত্ত্বের প্রতি গীর্জার সমর্থনকে প্রশ্নবিদ্ধ করেছিল। ধর্মতত্ত্বে ডাচ পণ্ডিত ইরাসমুস তাঁর গ্রিক পান্ডুলিপির সাহায্যে দেখিয়েছিলেন যে জেরোমের ভুলগাটের প্রতি রোমান ক্যাথলিক গীর্জার সমর্থন অনেকাংশেই ক্রুটিযুক্ত। যুক্তি ও কর্তৃত্বের মাঝে তখন এভাবেই একটি বিরোধ সৃষ্টি হয়েছিল
ঊনবিংশ এবং বিংশ শতাব্দী
“মানবতার ধর্ম” কথাটির সাথে মাঝে মাঝে আমেরিকার অন্যতম প্রতিষ্ঠাতা টমাস পেইনকে সম্পর্কায়িত করা হয়,যদিও এখন পর্যন্ত্য তার কোন লেখায় এ সম্পর্কে কিছু পাওয়া যায়নি। টনি ডেভিসের মতে, পেইন নিজেকে থিওফিলান্থ্রোপিস্ট, গ্রিক “ঈশ্বর”, “ভালবাসা” এবং “মানুষ” শব্দগুলো দিয়ে গঠিত একটি শব্দ, হিসেবে অভিহিত করতেন। এর দ্বারা বোঝা যায় যে তিনি স্রষ্টায় বিশ্বাসী হলেও বিরাজমান ধর্মগুলোর অলৌকিকতাকে সম্পূর্ণ প্রত্যাখ্যান করতেন। তিনি যে “সোসাইটি অব থিওফিলান্থ্রোপি” প্রতিষ্ঠা করেছিলেন, তার সম্পর্কে তাঁর জীবনীকার বলেন, “এটি পরবর্তীকালের মানবতাবাদী সংগঠণগুলোর পথপ্রদর্শক ছিল”। পেইনের বই “এইজ অব রীজন” ভলতেয়ারের ব্যঙ্গরীতি এবং পেইনের নিজস্ব লেখনশৈলীকে একীভূত করে লোককথার উপর ভিত্তি করে গঠিত ধর্মগুলোর অলৌকিক দাবিগুলোর তীব্র সমালোচনা করেছিল
ভিক্টোরীয় ঔপন্যাসিক ম্যারি এন ইভান্স, সারা বিশ্বে যিনি জর্জ এলিয়ট হিসেবে পরিচিত, স্ট্রসের Das Leben Jesu(যীশুর জীবন, ১৮৪৬) এবং লুডউইগ ফয়েরবাকের Das Wesen Christianismus(খ্রীষ্টধর্মের মর্মবাণী) অনুবাদ করেছিলেন। এক বন্ধুর কাছে তিনি পত্র লিখেন,
মানুষের ভেতরের সম্পর্ক, যা সামাজিক ও নৈতিক উন্নয়নের চাবিকাঠি, মোটেই এমন কিছুর উপর নির্ভরশীল না যা মানবিক নয়…… ঈশ্বরের ধারণা আসলে মানুষের উৎকৃষ্ট দিকেরই আরেক রুপ
এলিয়ট এবং তার বৃত্তের জর্জ হেনরী লিউয়ী, সমাজতাত্ত্বিক হ্যারিয়ট মারটিনিউ সহ আরও অনেকেই ওগুস্ত কোঁতের প্রত্যক্ষবাদ দ্বারা প্রভাবিত হয়েছিলেন। কোঁত একটি নাস্তিক্য দল শুরু করেছিলেন- একটি ধর্মনিরপেক্ষ মানবধর্ম(মৃতরা এই ধর্মের উপাস্য ছিল, কারণ বেশিরভাগ মানুষ যারা একসময় বেঁচে ছিলেন, পরে মারা গিয়েছেন), যার একটা নিজস্ব বর্ষপুঞ্জ ছিল। কোঁতের এই ধর্ম অনেকটা ক্যাথলিক ধর্মেরই একটি মলিন রুপ ছিল।৩৮ এলিয়ট এবং মারটিনিউর মত কোঁতের ইংরেজ অনুসারীরা যদিও তার দর্শন পুরোপুরি গ্রহণ করেননি, তারা মানবধর্মের ধারণাটিকে ঠিকই পছন্দ করেছিলেন। কোঁতের নির্মোহ বিশ্বদর্শন, তার আদর্শবাণী "vivre pour altrui"(“অন্যের জন্য বেঁচে থাকো”, এখান থেকেই altruism শব্দটি এসেছে) এবং নারীর প্রতি তার ইতিবাচক চিন্তাভাবনা জর্জ এলিয়ট, ম্যাথিউ আর্নল্ড এবং থমাস হার্ডির মত অনেক ভিক্টোরীয় সাহিত্যিকের কর্মে প্রতিফলিত হয়েছে।
দ্যা ব্রিটিশ হিউম্যানিস্টিক রিলিজিয়াস এসোসিয়েশন ১৮৫৩ সালে লন্ডনে প্রতিষ্ঠা করা হয়েছিল, যা ছিল সমকালীন মানবতাবাদী সংগঠনগুলোর অগ্রপথিক। এই সংগঠনটি গণতান্ত্রিক কাঠামো মেনে চলত। নারী ও পুরুষ সদস্যরা ভোটাভুটির মাধ্যমে নেতৃবর্গ নির্বাচন করত। সংগঠনটি বিজ্ঞান, দর্শন ও শিল্পকলাকে উৎসাহিত করত।
১৯২৯ সালে চার্লস ফ্রান্সিস পটার নিউ ইয়র্ক শহরের প্রথম মানবতাবাদী সংগঠনটি প্রতিষ্ঠা করেন, যার উপদেষ্ঠা পরিষদে জুলিয়ান হাক্সলি, জন দিউয়ি, আলবার্ট আইন্সটাইন এবং থমাস ম্যানের মত ব্যক্তিরা ছিলেন। পটার একজন একত্ববাদী যাজক ছিলেন এবং ১৯৩০ এর দশকে তিনি তার পত্নী ক্লারা কুক পটারের সাথে মিলে হিউম্যানিজম: এ নিউ রিলিজিয়ন গ্রন্থটি প্রকাশ করেন। এই সময়টায় পটার নারী অধিকার, জন্ম নিয়ন্ত্রণ ও তালাক বিধানের পক্ষে এবং মৃত্যুদন্ডের বিপক্ষে জোড় প্রচারণা চালান।
রেমন্ড বি. ব্র্যাগ, দি নিউ হিউম্যানিস্ট এর সহযোগী সম্পাদক, লিওন মিলটন বার্কহেড, চার্লস ফ্রান্সিস পটার সহ পশ্চিম একত্ববাদী সমাবেশের বিভিন্ন সদস্যদের লেখা ছাপানো শুরু করেন। এসব লেখাগুলই পরে ১৯৩৩ সালে হিউম্যানিস্ট মেনিফেস্টো এর প্রকাশনার পেছনে মূল চালিকাশক্তি হিসেবে কাজ করে। পটারের বই এবং এই মেনিফেস্টোই আধুনিক মানবতাবাদের ভিত্তিপ্রস্তরে রুপান্তরিত হয়; আধুনিক মানবতাবাদ বলে, “কোন ধর্ম যদি মানুষের উন্নতি সাধন করতে চায়, তবে তাকে অবশ্যই যুগের সাথে তাল মেলাতে হবে। এরকম একটি ধর্ম প্রতিষ্ঠা করাই বর্তমানের দাবি”। মেনিফেস্টোটি তারপর এই নতুন ধর্মের মূলনীতি হিসেবে ১৫টি প্রতিপাদ্য প্রকাশ করে।
১৯৪১ সালে আমেরিকান হিউম্যানিস্ট এসোসিয়েশন প্রতিষ্ঠা করা হয়। আইজাক আসিমভ ১৯৮৫ সাল থেকে ১৯৯২ সালে তার মৃত্যু পর্যন্ত্য এই সংগঠনটির সভাপতি ছিলেন। গোর ভিদাল ২০০৯ সালে সম্মানসূচক সভাপতির আসন গ্রহণ করেন।
দ্বিতীয় বিশ্বযুদ্ধের পর তিনজন বিখ্যাত মানবতাবাদী জাতিসংঘের তিনটি বিভাগের প্রথম পরিচালকের পদ গ্রহণ করেন: ইউনেস্কোতে ছিলেন জুলিয়ান হাক্সলি, বিশ্ব স্বাস্থ্য সংস্থাতে ছিলেন ব্রক খ্রিসহোম এবং খাদ্য ও কৃষী সংস্থায় ছিলেন জন বয়ড-অর।
২০০৪ সালে আমেরিকান হিউম্যানিস্ট এসোসিয়েশন অন্য সব নাস্তিক্যবাদী, মুক্তচিন্তক এবং সংশয়বাদী সংগঠনের সাথে সম্মিলিত হয়ে সেকুলার কোয়ালিশন ফর আমেরিকা গঠন করে, যা ওয়াশিংটন ডিসিতে রাষ্ট্র ও উপাসনালয়ের পৃথকীকরণের পাশাপাশি আমেরিকাতে নির্ধার্মিকদের গ্রহণযোগ্যতা বৃদ্ধি করার লক্ষ্যে প্রচারণা চালায়। সংগঠনটির কার্যকরী পরিচালক হলেন শন ফেয়ারক্লথ, আমেরিকার মাইন প্রদেশের বিধানসভার একজন দীর্ঘ দিনের সভ্য।
ধর্মের প্রতি মনোভাব
১৯৩৩ সালের প্রথম মানবতাবাদী মেনিফেস্টোতে স্বাক্ষর করা ব্যক্তিরা নিজেদেরকে ধার্মিক মানবতাবাদী হিসেবে অভিহিত করেছিলেন। তারা যেহেতু মনে করেছিলেন যে প্রচলিত ধর্মগুলো মানুষের চাহিদা পূরণে ব্যর্থ হচ্ছিল, তাই তারা একটি নতুন ধর্ম প্রবর্তনের প্রয়োজনীয়তা অনুভব করেছিলেন। এর পর প্রথমটি আরও দু’টি মেনিফেস্টো দিয়ে স্থলাভিষিক্ত করা হয়েছে। দ্বিতীয় মেনিফেস্টোটির মুখবন্ধে পল কুর্টজ এবং এডউইন এইচ. উইলসন(১৯৭৩) ঘোষণা করেন যে বিশ্বাস ও জ্ঞান একটি সুন্দর ভবিষ্যতের জন্য প্রয়োজনীয়। দ্বিতীয় মেনিফেস্টোটিতে ধর্ম সম্পর্কে আলাদা একটি অনুচ্ছেদ রয়েছে যেখানে দাবি করে হয়েছে প্রচলিত ধর্ম মানবসমাজের জন্য ক্ষতিকর। এই মেনিফেস্টোটি অনুগামী লেবেলগুলোকে নিজেদের প্রকৃতিবাদী দর্শনকে ব্যাখ্যা করার জন্য ব্যবহার করেছে: “বৈজ্ঞানিক”, “নৈতিক”, “মার্ক্সবাদী”, “গণতান্ত্রিক” এবং “ধর্মীয়”। বিংশ এবং ঊনবিংশ শতাব্দীতে এসে মানবতাবাদীরা মানবতাবাদ ধর্ম কিনা এ নিয়ে ধন্ধে পড়ে গিয়েছিল। ধর্মীয় মানবতাবাদীরা যুক্তরাজ্য এবং যুক্তরাষ্ট্রের সবচেয়ে প্রাচীন মানবতাবাদী সংগঠনগুলোর মতই মানবতাবাদকে ধর্মের সম্পূরক মনে করতেন। ধর্মনিরপেক্ষ মানবতাবাদীরা সর্বপ্রকার ধর্মকে(যার মধ্যে ধর্মীয় মানবতাবাদও অন্তর্ভুক্ত) অপসারিত মনে করেন। এই দু’টো দলের মধ্যে আদর্শিক সংঘাত নিরসনে সাম্প্রতিককালে মানবতাবাদকে একটি জীবনদর্শন ঘোষণা করা হচ্ছে। আমেরিকান সুপ্রীম কোর্ট এই মতবাদকে একটি ধর্ম ঘোষণা করলেও এটি ঈশ্বরকে স্বীকৃতি দেয় না, তাই মানবতাবাদ সেই অর্থে ধর্ম না। প্রায়োগিক দৃষ্টি থেকে এই মতবাদগুলো ভিন্ন হলেও এগুলো কোনটাই অলৌকিকতার বন্দনাকে সমর্থন করে না এবং ঈশ্বরের প্রতি কোন প্রকার ইঙ্গিত ছাড়াই নৈতিকতার চর্চা করে। এই মতবাদ নাস্তিকতা and agnosticism এবং সংশয়বাদের সাথে সামঞ্জস্যপূর্ণ কিন্তু নাস্তিক বা সংশয়বাদী হলেই কেউ মানবতাবাদী হতে পারবে না।
জ্ঞান
করলিস ল্যামন্ট এবং কার্ল সেগানের মত আধুনিক মানবতাবাদীরা মনে করেন যে যুক্তি এবং পর্যবেক্ষণই জ্ঞানের একমাত্র উৎস। তাঁরা বৈজ্ঞানিক সংশয়বাদ এবং বৈজ্ঞানিক পদ্ধতির জোড় সমর্থক। তাঁরা আরও বলেন যে ভাল-মন্দ সম্পর্কিত সিদ্ধান্তগুলো ব্যক্তি ও সমাজের উপকারের আলোকে নিতে হবে। একটি নৈতিক দর্শন হিসেবে মানবতাবাদ অমর সত্ত্বার মত কোন অধিবৈদিক অবভাসের অস্তিত্ব নিয়ে মাথা ঘামায় না, এটি শুধুই মানুষের সাথে সম্পর্কিত।
আশাবাদ
সমসাময়ীক মানবতাবাদ মানুষের ক্ষমতা সম্পর্কে আশাবাদী, কিন্তু মানবতাবাদ বলে না মানুষ প্রকৃতিগতভাবেই নীতিবান অথবা কোন প্রকার সাহায্য ছাড়াই মানুষের পক্ষে নৈতিক উৎকর্ষ লাভ করা সম্ভব। মানবতাবাদের প্রধান লক্ষ্য হল মানুষের উন্নতি সাধন করা(যেখানে ধর্মের লক্ষ্য হল ঈশ্বরের বন্দনা করা) এবং জীবজগতে সবচেয়ে সচেতন প্রাণী হিসেবে সব অনুভবক্ষম প্রাণী, এবং অবশেষে পৃথিবীর মঙ্গলের জন্য কাজ করা। অর্থাৎ, মানবতাবাদী কার্যক্রমের মূল লক্ষ্য হল এই জীবনটি সুন্দরভাবে যাপন করা এবং ভবিষ্যত প্রজন্মের জন্য একটি বাসযোগ্য, মনোরম পরিবেশ রেখে যাওয়া।
শিক্ষাবৃত্তিক মানবতাবাদ
শিক্ষার ধারা হিসেবে মানবতাবাদ সপ্তদশ শতকে যুক্তরাষ্ট্রের শিক্ষা-ব্যবস্থাকে শাসন করেছিল। এই মতাদর্শ দাবি করত যে যেসব বিষয় মানুষের মেধা বৃদ্ধিতে সাহায্য করে, সেসব বিষয়ই মানুষকে “সত্যিকারের মানুষ” এ রুপান্তরিত করে। এর ব্যবহারিক ভিত্তি ছিল বিভাগীয় মনোবিজ্ঞান- গাণিতিক, বিশ্লেষণী, ভাষাবিদ্যা সংক্রান্ত বিভাগের মত বৌদ্ধিক বিভাগে বিশ্বাস। বলা হত যে একটি বিভাগকে উন্নত করলে অন্য বিভাগগুলোও উন্নত হবে। ঊনবিংশ শতকের এই আন্দোলনের একজন গুরত্বপূর্ণ ব্যক্তিত্ব হলেন উইলিয়াম টোরি হ্যারিস, যাঁর “আত্মার পাঁচ জানালা”(গণিত, ভূগোল, ইতিহাস, ব্যাকরণ এবং সাহিত্য/শিল্পকলা) এই বৌদ্ধিক বিভাগগুলোর উন্নয়নের জন্য বিশেষভাবে গুরুত্বপূর্ণ ছিল বলে বিশ্বাস করা হত। কিছু নাৎসী নির্যাতন শিবিরের প্রহরীদের মার্জিত রুচির সংস্কৃতবোধের দিকে ইঙ্গিত করে টেরী ঈগলটনের মত মার্ক্সবাদীরা এরুপ দাবির সমালোচনা করেছেন।
কিশোরগঞ্জ সরকারি বালক উচ্চ বিদ্যালয়
কিশোরগঞ্জ সরকারি বালক উচ্চ বিদ্যালয় কিশোরগঞ্জ জেলার কিশোরগঞ্জ পৌরসভায় অবস্থিত বিদ্যালয়টি বাংলাদেশের অন্যতম প্রাচীন শিক্ষাপ্রতিষ্ঠান। বর্তমানে স্কুলটিতে দুই শিফটে প্রায় ১২৮২ শিক্ষার্থী ও ৫২ জন শিক্ষক রয়েছেন।
ইতিহাস
১৮৮১ সনে প্রতিষ্ঠিত শত বৎসরের পুরাতন কিশোরগঞ্জ হাই স্কুল পরবতীতে ১৯৪১ সনে কিশোরগঞ্জ রামানন্দ ইউনিয়ন হাই স্কুল নামকরণ করা হয়। ০১-০১-১৯৬৭ সনে প্রাদেশিকীকরণ করার পর  বিদ্যালয়ের নাম কিশোরগঞ্জ সরকারি বালক উচ্চ বিদ্যালয় রাখা হয় । বিদ্যালয় হচ্ছে একটি প্রতিষ্ঠান বা সংগঠন, যা মূলত শিক্ষাদানের কেন্দ্র, যেখানে শিক্ষকের তত্ত্বাবধানে শিক্ষার্থী পাঠ্যপুস্তকের মাধ্যমে জ্ঞানলাভ করে থাকে। বিদ্যালয় সব সময়ই  দালানকোঠায় আবদ্ধ হবে এমন নয়, বরং একজন শিক্ষক, কিছু পরিমাণ শিক্ষার্থী এবং শিক্ষাসহায়ক পরিবেশই বিদ্যালয় হবার জন্য যথেষ্ট। বিদ্যালয় সাধারণত তাত্ত্বিক জ্ঞান বিতরণ করে। বিদ্যালয় নির্দিষ্ট পাঠক্রমের অধীনে পরিচালিত হয় এবং বিদ্যালয়ে পঠনের জন্য পাঠ্যপুস্তক থাকে। বিদ্যালয় সকল পাঠসহায়ক পরিবেশকে বোঝায় বলে স্কুল, কলেজ, বিশ্ববিদ্যালয় সবকিছুর সাধারণ নামই বিদ্যালয়। কিশোরগঞ্জ সরকারি বালক উচ্চ বিদ্যালয়টি কিশোরগঞ্জ পৌরসভার মধ্যে অবস্থিত। বিদ্যালয়টির বর্তমান প্রধান শিক্ষক জনাব এ.কে.এম আবদুল্লাহ।
শিক্ষা-সহায়ক কার্যক্রম
লেখাপড়ার পাশাপাশি কিশোরগঞ্জ সরকারী বালক উচ্চ বিদ্যালয় শিক্ষা-সহায়ক কার্যক্রমকেও বিশেষ গুরুত্ব দেয়া হয়।প্রতি বছর ই বার্ষিক ক্রীড়া প্রতিযোগিতা,সাংস্কৃতিক অনুষ্ঠান,মিলাদ-মাহফিল অনুষ্ঠিত হয়।তাছাড়া আন্তঃস্কুল ক্রিকেট, ফুটবল, ব্যাডমিন্টন,বির্তক প্রতিযোগিতাসহ বিভিন্ন খেলা হয়ে থাকে।তাছাড়া প্রতি বছর ই ছাত্ররা বিজ্ঞান মেলায় অংশগ্রহন করে সেরা স্থান অর্জন করছে। এ কারণে প্রতিবছর মাধ্যমিক পরীক্ষায় ভালো ফল অর্জনের পাশাপাশি দেশের শিক্ষা প্রতিষ্ঠানগুলোর মধ্যে আয়োজিত বিভিন্ন প্রতিযোগিতায় এ কলেজের ছাত্ররা বরাবরই ঈর্ষণীয় সাফল্য অর্জন করে আসছে।
ছাত্রাবাস
স্কুল থেকে অদূরে শহরের আলোর মেলায় রয়েছে ছাত্রদের জন্য একটি ছাত্রাবাস। এর পাশেই রয়েছে হোস্টেল সুপারের বাসভবন। যা ২০০৬ সালে ছাত্র-শিক্ষকদের বাহির করে বিয়াম ল্যাবরেটরি কর্তৃপক্ষ জোরপূর্বক দখল করে।
ক্রীড়া
শহরের আলোর মেলায় ছাত্রাবাস সংলগ্ন ৮.১০ একরের একটি সুবিশাল খেলার মাঠ রয়েছে। তবে বর্তমানে মাঠটি বিয়াম ল্যাবরেটরি স্কুল কর্তৃক অবৈধ ভাবে দখলীকৃত হয়ে আছে।
সাংস্কৃতিক
সাংস্কৃতিক উন্নয়নে অত্র প্রতিষ্ঠানটি অত্যন্ত সুপরিচিত। স্থানীয় ও জাতীয় পর্যায়ে সাংস্কৃতিক কর্মকান্ডে অসংখ্যবার শ্রেষ্ঠত্বের সুনাম বয়ে এনেছে।
ধর্মচর্চা
সকল ধর্মাবলম্বী ছাত্রদেরই নিজ নিজ ধর্ম পালনের পূর্ণ স্বাধীনতা এই বিদ্যালয়ে রয়েছে। বিদ্যালয় প্রাঙ্গণে অডিটোরিয়াম ভবনের দুতলায় সকল ধর্মাবলম্বীদের জন্য প্রার্থনা কক্ষ এবং ওজুখানা রয়েছে । এছাড়া, বিদ্যালয়ে একটি পাঠাগার রয়েছে। সেখানে সকল ধর্মের পুস্তকাদি সংরক্ষিত রয়েছে।